33. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 31708 της 17/30 Ιουλ. 1954 Περί όρων και διατυπώσεων μετουσιώσεως της εισαγομένης καθαράς μεθυλικής αλκοόλης. Έχοντες υπ' όψιν: 1.Τας διατάξεις της προτελευταίας περιόδου της παραγρ. 7 του άρθρ. 10 του από 14.2.1939 Β.Δ/τος "περί Κώδικος των Νόμων περί φορολογίας του οινοπνεύματος" της προστεθείσης υπό της παρ. 1 του άρθρ. 3 του Ν.Δ. υπ' αριθ. 2633/1953 "περί τροποποιήσεως και συμπληρώσεως του Κώδικος των Νόμων περί φορολογίας του οινοπνεύματος και ετέρων Νόμων αρμοδιότητος του Γενικού Χημείου του Κράτους" ως συνεπληρώθη υπό του άρθρ. 3 του Νόμ. 2276/1954 "περί τροποποιήσεως και συμπληρώσεως Νόμων αρμοδιότητος του Γενικού Χημείου του Κράτους". 2.Το υπ' αριθ. ΣΤ.Φ.Κ.Ε.Α./1282/ Τ.Ε.Χ./ Υ.17380/1953 έγγραφον του Υπουργείου Εθν. Αμύνης (Κεντρικής Γραμματείας Κρατικού Εργοστασίου Αεροπλάνων). 3.Τας από 14.10.1953 και 21.6.1954 σχετικάς αναφοράς της Εταιρείας SHELL COMPANY (HELLAS) LIMITED "περί μετουσιώσεως της μεθυλικής αλκοόλης, αποφασίζομεν: Ότι η εκ του εξωτερικού εισαγομένη καθαρά μεθυλική αλκοόλη υποβάλλεται εις υποχρεωτικήν μετουσίωσιν δια της προσθήκης βενζόλης και εις αναλογίαν, κατ' όγκον, ενός μέρους βενζόλης ανά εκατόν μέρη καθαράς μεθυλικής αλκοόλης. Η μετουσίωσις της καθαράς μεθυλικής αλκοόλης  γίνεται κατά την εισαγωγήν της εν τω Τελωνείω, επί παρουσία του Τελώνου ή του παρ' αυτού  οριζομένου αναπληρωτού του, του Χημικού του  αρμοδίου Παραρτήματος του Γενικού Χημείου του (Αντί της σελ. 258,03(α) Σελ. 258,03(β) Κώδικας Φορολογίας Οινοπνεύματος 28.Γ.α.32-33 Κράτους και του εισαγωγέως ή αντιπροσώπου αυτού. Περί της γενομένης μετουσιώσεως συντάσσεται πρωτόκολλον εις τριπλούν προσυπογραφόμενον παρά των ενεργούντων την μετουσίωσιν, εις ο πρωτόκολλον αναγράφεται το ποσόν της εισαχθείσης και μετουσιωθείσης καθαράς μεθυλικής αλκοόλης εις λίτρα και χιλιόγραμμα (καθαρού βάρους) το είδος και ο αριθμός των περιεχόντων ταύτην δοχείων, το ποσόν της προστεθείσης μετουσιωτικής ύλης (Βενζόλης), το ονοματεπώνυμον και την διεύθυνσιν του εισαγωγέως και τον αριθμόν της διασαφήσεως εισαγωγής ή αιτήσεως αναλώσεως. Εκ των τριών πρωτοκόλλων έν παραδίδεται εις τον ενδιαφερόμενον εισαγωγέα, όστις διαφυλάττει τούτο ως αποδεικτικόν της γενομένης μετουσιώσεως της παρ' αυτού διατιθεμένης μεθυλικής αλκοόλης, έτερον παραλαμβάνεται υπό του παρισταμένου χημικού, όστις υποβάλλει τούτο εις το αρμόδιον Παράρτημα του Γενικού Χημείου του Κράτους και το τρίτον παραμένει εις την ενεργήσασαν την μετουσίωσιν Τελωνειακήν Αρχήν, επισυναπτόμενον μετά των λοιπών δικαιολογητικών εις την διασάφησιν εισαγωγής ή αίτησιν αναλώσεως, της εισαχθείσης καθαράς μεθυλικής αλκοόλης. 